নেতাজি বড় চক্রান্তের শিকার হয়েছিলেন, অন্তর্ধান নিয়ে কেন্দ্রকে তোপ মমতার

আলিপুরদুয়ার: নেতাজি বড় চক্রান্তের শিকার হয়েছিলেন। কীভাবে তাঁর মৃত্যু আজও জানতে পারলাম না। বৃহস্পতিবার সুক্ষাষিনী চা বাগানের অনুষ্ঠান থেকে নেতাজি সুভাষচন্দ্র বসুর ১২৮–তম জন্মবার্ষিকীতে (Netaji Subhash Chandra Bose Birthday) তাঁর ‘অন্তর্ধান রহস্য’-র প্রসঙ্গ তুললেন মুখ্যমন্ত্রী মমতা বন্দ্যোপাধ্যায় (Mamata Banerjee)। বৃহস্পতিবার কালচিনির সুভাষিনী চা বাগানে সরকারি পরিষেবা প্রদান এবং নেতাজি সুভাষচন্দ্র বসুর জন্মবার্ষিকী উপলক্ষ্যে আয়োজিত অনুষ্ঠানে যোগ দিয়েছিলেন মমতা। তিনি বলেন, ‘উনি চক্রান্তের শিকার হয়েছিলেন। ‘কী ভাবে নেতাজির মৃত্যু হয়েছিল? তা আজও জানি না। তাঁর জন্মদিন জানি, মৃত্যু দিন জানি না।’

বৃহস্পতিবার কালচিনির সভা থেকে নেতাজিকে শ্রদ্ধাজ্ঞাপন করেই তাঁর অন্তর্ধান রহস্য নিয়ে সুর চড়ালেন মুখ্যমন্ত্রী। এদিন ফের তিনি দাবি করলেন, নেতাজির অন্তর্ধান নিয়ে রাজ্যের হাতে থাকা ৬৪টি ফাইল প্রকাশ করা হয়েছে। কেন কেন্দ্রীয় সরকার সেই গোপন ফাইল প্রকাশ্যে আনছে না। প্রশ্ন তুললেন মুখ্যমন্ত্রী। মমতা বলেন, ‘কী ভাবে নেতাজির মৃত্যু হয়েছিল? তা আজও জানি না। তিনি চক্রান্তের বড় শিকার।তিনি দেশের জন্য অনেক লড়াই করেছেন। অথচ, সেই মানুষটা কোথায় হারিয়ে গেলেন তা আমরা জানি না।’

আরও পড়ুন: কেন্দ্র টাকা দেয় না, কিন্তু আমরা ভিক্ষা চাইব না: মমতা

মুখ্যমন্ত্রী বলেন, ‘তিনি দেশপ্রেম, সাহস, নেতৃত্ব, ঐক্য এবং ভ্রাতৃত্বের প্রতীক। নেতাজি সব প্রজন্মের জন্য অনুপ্রেরণা হয়ে থাকবেন। নেতাজির জন্মদিনে কেন ছুটি নেই সেই প্রশ্ন তোলেন মমতা। মমতা বলেন, দেশনায়ক দিবস হিসেবে নেতাজির জন্মদিন পালন করতে পারেন সেজন্য কেন্দ্রের উচিত তাঁর জন্মদিনকে জাতীয় ছুটি ঘোষণা করা। অথচ আজও ওরা তা করেনি, তবে আমরা রাজ্যের তরফে নেতাজির জন্মদিনে সরকারি ছুটির ব্যবস্থা করেছি।”নেতাজির জন্মদিনে জাতীয় ছুটি ঘোষণা করা উচিত।” এ ব্যাপারে পৃথক বেঙ্গল প্ল্যানিং কমিশন গঠন করার কথাও সে সময় জানিয়েছিলেন মমতা।

দেখুন ভিডিও